નવેમ્બર 2017માં ન્યૂઝીલેન્ડ સામે ભારતે 2-1થી ટી20 સિરીઝ જીતી ત્યારથી અત્યાર સુધીમાં તેણે સળંગ પાંચ સિરીઝ જીતી છે. આ ઉપરાંત ગયા સપ્ટેમ્બરથી ભારતે એકેય દ્વિપક્ષીય ટી20 સિરીઝ ગુમાવી નથી. હવે શુક્રવારે ભારત 2-0ની સરસાઈ હાંસલ કરી લે તો આઇસીસી ક્રમાંકમાં તે બીજા ક્રમની ઓસ્ટ્રેલિયન ટીમની નજીક પહોંચી જશે અને 3-0નો વિજય ભારતને બીજા ક્રમે પહોંચાડી દેશે. પાકિસ્તાન હાલમાં મોખરાના ક્રમે છે. બીજી તરફ ભારતથી આગળ નીકળવા માટે ઓસ્ટ્રેલિયાએ હાલમાં ઝિમ્બાબ્વેમાં રમાઈ રહેલી ત્રિકોણીય ટી20 સિરીઝની બાકીની મેચો જીતવી પડશે.